CELEX: 32015R0866
Language: lt
Date: 2015-06-04 00:00:00
Title: 2015 m. birželio 4 d. Komisijos įgyvendinimo reglamentas (ES) 2015/866, kuriuo atšaukiamas trijų eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui

5.6.2015   
            
            
               LT
            
            
               Europos Sąjungos oficialusis leidinys
            
            
               L 139/30
            
         KOMISIJOS ĮGYVENDINIMO REGLAMENTAS (ES) 2015/866
   2015 m. birželio 4 d.
   kuriuo atšaukiamas trijų eksportuojančių gamintojų įsipareigojimo priėmimas Įgyvendinimo sprendimu 2013/707/ES, kuriuo patvirtinamas pasiūlyto įsipareigojimo, susijusio su antidempingo ir antisubsidijų tyrimais dėl importuojamų Kinijos Liaudies Respublikos kilmės arba iš Kinijos Liaudies Respublikos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų), priėmimas galutinių priemonių taikymo laikotarpiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo (toliau – Sutartis),
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis antidempingo reglamentas), ypač į jo 8 straipsnį,
   atsižvelgdama į 2009 m. birželio 11 d. Tarybos reglamentą (EB) Nr. 13/2009 dėl apsaugos nuo subsidijuoto importo iš Europos bendrijos narėmis nesančių valstybių (2) (toliau – pagrindinis antisubsidijų reglamentas), ypač į jo 13 straipsnį,
   informuodama valstybes nares,
   kadangi:
   A.   ĮSIPAREIGOJIMAS IR KITOS GALIOJANČIOS PRIEMONĖS
   
   
               (1)
            
            
               Reglamentu (ES) Nr. 513/2013 (3) Europos Komisija (toliau – Komisija) nustatė laikinąjį antidempingo muitą į Europos Sąjungą (toliau – Sąjunga) importuojamiems Kinijos Liaudies Respublikos kilmės arba iš Kinijos Liaudies Respublikos (toliau – KLR) siunčiamiems fotovoltiniams moduliams iš kristalinio silicio (toliau – moduliai) ir jų pagrindinėms sudėtinėms dalims (t. y. elementams ir plokštelėms).
            
         
               (2)
            
            
               Grupė eksportuojančių gamintojų įgaliojo Kinijos įrenginių ir elektronikos gaminių importo ir eksporto prekybos rūmus (CCCME) Komisijai jų vardu pateikti įsipareigojimą dėl kainos, ir tai buvo padaryta. Iš šio įsipareigojimo dėl kainos sąlygų akivaizdu, kad jį sudaro visų eksportuojančių gamintojų individualių įsipareigojimų dėl kainos rinkinys, kurį administravimo praktiškumo sumetimais koordinuoja CCCME.
            
         
               (3)
            
            
               Sprendimu 2013/423/ES (4) Komisija šį įsipareigojimą dėl kainos, susijusį su laikinuoju antidempingo muitu, priėmė. Reglamentu (ES) Nr. 748/2013 (5) Komisija iš dalies pakeitė Reglamentą (ES) Nr. 513/2013 ir nustatė šiam įsipareigojimui, susijusiam su laikinuoju antidempingo muitu, priimti būtinus techninius pakeitimus.
            
         
               (4)
            
            
               Įgyvendinimo reglamentu (ES) Nr. 1238/2013 (6) Taryba importuojamiems KLR kilmės arba iš KLR siunčiamiems moduliams ir elementams (toliau – nagrinėjamieji produktai) nustatė galutinį antidempingo muitą. Įgyvendinimo reglamentu (ES) Nr. 1239/2013 (7) Taryba taip pat nustatė galutinį kompensacinį muitą į Sąjungą importuojamam nagrinėjamajam produktui.
            
         
               (5)
            
            
               Gavusi pranešimą apie iš dalies pakeistą eksportuojančių gamintojų grupės (toliau – eksportuojantys gamintojai) kartu su CCCME pasiūlytą įsipareigojimą, Įgyvendinimo sprendimu 2013/707/ES (8) Komisija patvirtino iš dalies pakeisto įsipareigojimo (toliau – įsipareigojimas) priėmimą galutinių priemonių taikymo laikotarpiui. Šio sprendimo priede išvardyti eksportuojantys gamintojai, kurių įsipareigojimas buvo priimtas, įskaitant:
               
                           a)
                        
                        
                           
                              CSI Solar Power (China) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc. ir CSI Cells Co. Ltd ir su jais susijusią bendrovę Europos Sąjungoje, kuriuos bendrai apima TARIC papildomas kodas B805 (Canadian Solar);
                        
                     
                           b)
                        
                        
                           
                              ET Solar Industry Limited ir ET Energy Co. Ltd ir su jais susijusias bendroves Europos Sąjungoje, kuriuos bendrai apima TARIC papildomas kodas B819 (ET Solar), bei
                        
                     
                           c)
                        
                        
                           
                              Renesola Zhejiang Ltd ir Renesola Jiangsu Ltd ir su jais susijusias bendroves Europos Sąjungoje, kuriuos bendrai apima TARIC papildomas kodas B921 (ReneSola).
                        
                     
         
               (6)
            
            
               Įgyvendinimo sprendimu 2014/657/ES (9) Komisija priėmė grupės eksportuojančių gamintojų ir CCCME pasiūlymą dėl paaiškinimų, susijusių su įsipareigojimo vykdymu nagrinėjamojo į įsipareigojimą įtraukto produkto atžvilgiu, t. y. KLR kilmės arba iš jos siunčiamų modulių ir elementų, kuriems šiuo metu taikomi KN kodai ex 8541 40 90 (TARIC kodai 8541409021, 8541409029, 8541409031 ir 8541409039), gaminamų eksportuojančių gamintojų (toliau – į įsipareigojimą įtrauktas produktas); 4 konstatuojamojoje dalyje nurodyti antidempingo ir kompensaciniai muitai kartu su įsipareigojimu bendrai vadinami „priemonėmis“.
            
         B.   PAŽEISTOS ĮSIPAREIGOJIMO SĄLYGOS
   
   
               (7)
            
            
               Eksportuojantys gamintojai, be kita ko, sutiko neparduoti į įsipareigojimą įtraukto produkto pirmajam nepriklausomam klientui Sąjungoje žemesne nei tam tikra minimali importo kaina (toliau – MIK), kai metinis importo į Sąjungą kiekis atitinka įsipareigojime nustatytą atitinkamą kiekį.
            
         
               (8)
            
            
               Įsipareigojime taip pat nebaigtiniu sąrašu paaiškinama, kas yra įsipareigojimo pažeidimas. Į šį sąrašą visų pirma patenka kompensacinių susitarimų sudarymas su klientais ir klaidinančių nagrinėjamojo produkto kilmės arba eksportuotojo tapatybės deklaracijų pateikimas.
            
         
               (9)
            
            
               Eksportuojantys gamintojai taip pat įsipareigojo neparduoti jokių kitų savo gaminamų arba parduodamų produktų, išskyrus į įsipareigojimą įtrauktą produktą, tiems patiems klientams, kuriems jie parduoda į įsipareigojimą įtrauktą produktą, jei būtų viršyta nustatyta nedidelė prekybos šiuo produktu procentinė dalis (toliau – lygiagretaus pardavimo riba).
            
         
               (10)
            
            
               Pagal įsipareigojimo sąlygas eksportuojantys gamintojai taip pat privalo kas ketvirtį teikti Komisijai išsamią informaciją apie visą pardavimą eksportui į Sąjungą ir perpardavimą joje (toliau – ketvirtinės ataskaitos). Tai reiškia, kad šiose ketvirtinėse ataskaitose pateikti duomenys turi būti išsamūs ir teisingi ir kad sandoriai, apie kuriuos pranešama, visiškai atitinka įsipareigojimo sąlygas.
            
         
               (11)
            
            
               Siekdami užtikrinti įsipareigojimo vykdymą, eksportuojantys gamintojai taip pat įsipareigojo leisti atlikti tikrinamuosius vizitus vietoje, kad būtų galima patikrinti ketvirčio ataskaitose Komisijai pateiktų duomenų tikslumą ir išsamumą, ir pateikti visą informaciją, kurią Komisija laiko reikalinga.
            
         C.   ĮSIPAREIGOJIMO SĄLYGOS, LEIDŽIANČIOS KOMISIJAI ATŠAUKTI ĮSIPAREIGOJIMO PRIĖMIMĄ NESANT PAŽEIDIMO
   
   
               (12)
            
            
               Įsipareigojime taip pat nustatyta, kad Komisija gali bet kuriuo metu, kol įsipareigojimas taikomas, atšaukti jo priėmimą, jeigu paaiškėja, kad stebėsena ir vykdymo užtikrinimas yra neįmanomi.
            
         
               (13)
            
            
               Be to, įsipareigojime nustatyta tai, kad Komisija įsipareigojimą priima remdamasi pasitikėjimu, ir bet koks veiksmas, galintis neigiamai paveikti Komisijos pasitikėjimą, pagrindžia įsipareigojimo atšaukimą.
            
         D.   EKSPORTUOJANČIŲ GAMINTOJŲ STEBĖSENA
   
   
               (14)
            
            
               Vykdydama įsipareigojimo laikymosi stebėseną, Komisija patikrino eksportuojančių gamintojų pateiktą įsipareigojimui reikšmingą informaciją. Toliau 15–32 konstatuojamosiose dalyse pateiktomis išvadomis aptariamos Canadian Solar, ET Solar ir ReneSola atveju nustatytos problemos, dėl kurių Komisija yra įpareigota atšaukti šių trijų eksportuojančių gamintojų įsipareigojimo priėmimą.
            
         E.   PAGRINDAS ATŠAUKTI ĮSIPAREIGOJIMŲ PRIĖMIMĄ
   
   i)   Canadian Solar
   
   
               (15)
            
            
               
                  Canadian Solar kai kuriems klientams suteikė tam tikros naudos, kuri nebuvo nurodyta jos ketvirtinėse ataskaitose. Komisija išanalizavo šią naudą, apie kurią nebuvo pranešta, ir padarė išvadą, kad Canadian Solar pažeidė prievolę pranešti pagal įsipareigojimą.
            
         
               (16)
            
            
               Atlikus išsamesnę šios naudos, apie kurią nebuvo pranešta, analizę buvo padaryta išvada, kad Canadian Solar taip pat pažeidė prievolę laikytis MIK, nes sandoriuose su minėtais klientais iš pardavimo kainos atėmus šią naudą šios kainos sumažėjo žemiau MIK.
            
         
               (17)
            
            
               
                  Canadian Solar taip pat lygiagrečiai pardavinėjo į įsipareigojimą įtrauktus ir į jį neįtrauktus modulius tiems patiems klientams tais pačiais kalendoriniais metais. Tai daryta tam pačiam klientui lygiagrečiai stambiu mastu parduodant, iš vienos pusės, į Sąjungą importuotus modulius, kuriems priemonės netaikytos, ir kaupiant jų atsargas (įvairiais kanalais) ir, iš kitos pusės, į įsipareigojimą įtrauktą produktą. Tokia prekyba žymiai viršijo įsipareigojimu leidžiamą lygiagretaus pardavimo ribą. Taip Canadian Solar šią ribą viršijo.
            
         
               (18)
            
            
               Be to, Komisija išnagrinėjo šio prekybos modelio poveikį ir padarė išvadą, kad tiems patiems klientams – visų pirma, kai tai daroma tokiais dideliais kiekiais – parduodant ir į įsipareigojimą įtrauktus, ir į jį neįtrauktus produktus, yra didelis kryžminio kompensavimo pavojus.
            
         
               (19)
            
            
               Savo verslo modelyje Canadian Solar taip pat naudojo vieną nesusijusį originalios įrangos gamintoją (toliau – OEM). Tas OEM surinkinėjo Canadian Solar skirtus modulius trečiojoje šalyje, tariamai naudodamas elementus iš kitos trečiosios šalies. Canadian Solar vykdytam modulių importui iš to OEM į Sąjungą įsipareigojimas netaikomas, nes įsipareigojimas apima tik tiesioginį pardavimą iš KLR į Sąjungą. Todėl šis importas ir pardavimas, kaip ir OEM, nepatenka į Komisijos stebėsenos sritį.
            
         
               (20)
            
            
               Komisija išnagrinėjo šio prekybos modelio poveikį įsipareigojimo įvykdomumui. Komisija priėjo išvadą, kad nežiūrint riboto šio OEM veiklos masto, dėl jo Canadian Solar įsipareigojimo stebėsena tampa neįmanoma.
            
         ii)   ET Solar
   
   
               (21)
            
            
               
                  ET Solar pardavinėjo į įsipareigojimą įtrauktą produktą kaip dalį parduodamų sukomplektuotų saulės energijos parkų. Į įsipareigojimą įtraukto produkto importas į Sąjungą buvo nurodytas ET Solar ketvirtinėse ataskaitose, tačiau jose nebuvo nurodytas nė vienas modulių pardavimo saulės energijos parkams sandoris arba jų kaip saulės energijos parkų dalies pardavimo sandoris. Tačiau pagal įsipareigojimą ET Solar privalėjo pranešti apie šiuos pardavimo sandorius. Parduodama saulės energijos parkus, ET Solar pardavinėjo prekių ir paslaugų paketą: parke įrengtus modulius, likusią parkui reikalingą įrangą ir parko įrengimo bei prijungimo prie skirstomojo tinklo paslaugą.
            
         
               (22)
            
            
               Be to, sukomplektuotų saulės energijos parkų pardavimas yra lygiagretus į įsipareigojimą įtraukto produkto ir į jį neįtrauktų produktų ir paslaugų pardavimas tiems patiems klientams. Tokia prekyba žymiai viršijo įsipareigojimu leidžiamą lygiagretaus pardavimo ribą. Taip ET Solar šią ribą viršijo.
            
         
               (23)
            
            
               Be to, Komisija išnagrinėjo šio prekybos modelio poveikį ir padarė išvadą, kad tiems patiems klientams – visų pirma, kai tai daroma tokiais dideliais kiekiais – parduodant ir į įsipareigojimą įtrauktą produktą, ir į jį neįtrauktus produktus ir paslaugas, kyla didelis kryžminio kompensavimo pavojus.
            
         
               (24)
            
            
               Taip pat ET Solar negali įrodyti, kad parduodama sukomplektuotus saulės energijos parkus laikosi MIK, nes pačių modulių pardavimo kaina nėra nustatyta – klientas moka tik bendrą kainą už įrengimą, o joks kitas patikimas modulių, kitos įrangos ir paslaugų kainos išskaidymas pateiktas nebuvo.
            
         
               (25)
            
            
               Galiausiai Komisija išnagrinėjo šio prekybos modelio poveikį ir taip pat padarė išvadą, kad dėl jo ET Solar įsipareigojimo stebėsena tampa neįmanoma.
            
         iii)   ReneSola
   
   
               (26)
            
            
               
                  ReneSola verslo modelis, be jos pačios gamybos pajėgumų KLR naudojimo, remiasi plačiu nesusijusių OEM trečiosiose šalyse ir Sąjungoje, jai surenkančių modulius, tinklu. Šie OEM naudoja įvairios kilmės elementus, įskaitant KLR kilmės arba iš jos siunčiamus elementus. Šie elementai daugeliu atveju per skirtingose trečiosiose šalyse įsikūrusias susijusias bendroves importuojami į tas trečiąsias šalis ir į Sąjungą.
            
         
               (27)
            
            
               Modulių importas į Sąjungą iš šių OEM trečiosiose šalyse ir šių OEM surinktų modulių pardavimas Sąjungoje nėra įsipareigojimo objektas, nes įsipareigojimu leidžiamas tik tiesioginis pardavimas iš KLR į Sąjungą. Todėl šis importas ir pardavimas, taip pat šie OEM nepatenka į Komisijos stebėsenos sritį.
            
         
               (28)
            
            
               Komisija išnagrinėjo šio prekybos modelio poveikį ir padarė išvadą, kad dėl jo ReneSola įsipareigojimo stebėsena tampa neįmanoma.
            
         
               (29)
            
            
               Be to, ketvirtinėse ataskaitose ReneSola nurodė klaidinančią informaciją apie sandorius su susijusiu importuotoju Sąjungoje. Vietoje patikrinti susijusio importuotojo įrašai apie sandorius neatitinka eksporto pardavimo sandorių, apie kuriuos ReneSola pranešė Komisijai pagal įsipareigojimą. Vėlesnio patikrinimo metu nustatyta, kad ReneSola nepranešė apie daugelio siuntų šiam susijusiam importuotojui atšaukimą arba pakeitimus.
            
         
               (30)
            
            
               Komisija išanalizavo šiuos ReneSola įsipareigojimo ataskaitos ir faktinių pardavimo sandorių neatitikimus ir padarė išvadą, kad ReneSola pažeidė savo pranešimo prievolę pagal įsipareigojimą.
            
         iv)   Išvados
   
   
               (31)
            
            
               Dėl nustatytų įsipareigojimo pažeidimų ir konstatuoto jo neįvykdomumo Canadian Solar, ET Solar ir ReneSola atžvilgiu įsipareigojimo priėmimas šių trijų eksportuojančių gamintojų atžvilgiu turi būti atšauktas vadovaujantis pagrindinio antidempingo reglamento 8 straipsnio 7 dalimi ir 8 straipsnio 9 dalimi, pagrindinio antisubsidijų reglamento 13 straipsnio 7 dalimi ir 13 straipsnio 9 dalimi ir įsipareigojimo sąlygomis.
            
         
               (32)
            
            
               Be to, Komisija išnagrinėjo pirmiau 15–30 konstatuojamosiose dalyse išvardytų Canadian Solar, ET Solar ir ReneSola veiksmų poveikį jų ir Komisijos pasitikėjimu grindžiamiems santykiams priimant įsipareigojimą. Komisija padarė išvadą, kad visais šiais veiksmais buvo padaryta žala pasitikėjimu grindžiamiems santykiams su šiais trimis eksportuojančiais gamintojais. Todėl šie tęstiniai pažeidimai taip pat pagrindžia šių trijų eksportuojančių gamintojų įsipareigojimo priėmimo atšaukimą vadovaujantis įsipareigojimo sąlygomis.
            
         F.   VISO ĮSIPAREIGOJIMO ĮVYKDOMUMO ĮVERTINIMAS
   
   
               (33)
            
            
               Įsipareigojimu nustatyta, kad dėl atskiro eksportuojančio gamintojo padaryto pažeidimo įsipareigojimo priėmimas nėra automatiškai atšaukiamas visų eksportuojančių gamintojų atžvilgiu. Tokiu atveju Komisija įvertina konkretaus pažeidimo poveikį įsipareigojimo įvykdomumui visų eksportuojančių gamintojų ir CCCME atžvilgiu.
            
         
               (34)
            
            
               Taigi Komisija įvertino Canadian Solar, ET Solar ir ReneSola pažeidimų poveikį įsipareigojimo įvykdomumui visų eksportuojančių gamintojų ir CCCME atžvilgiu.
            
         
               (35)
            
            
               atsakomybė už šiuos pažeidimus tenka tik minėtiems trims eksportuojantiems gamintojams; stebėsena ir patikrinimai neatskleidė jokių sisteminių pažeidimų, kuriuos būtų padarę daugybė eksportuojančių gamintojų ar CCCME.
            
         
               (36)
            
            
               Todėl Komisija daro išvadą, kad bendram įsipareigojimo veikimui poveikis nedaromas ir kad nėra pagrindo atšaukti visų eksportuojančių gamintojų ir CCCME įsipareigojimo priėmimą.
            
         G.   RAŠYTINIAI PAREIŠKIMAI IR IŠKLAUSYMAS
   
   
               (37)
            
            
               Vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi suinteresuotosioms šalims buvo suteikta galimybė pateikti pastabas ir būti išklausytiems; Canadian Solar, ET Solar ir ReneSola pateikė pastabas ir buvo išklausytos. Išklausant taip pat dalyvavo CCCME. Pastabų pateikė į įsipareigojimą įtraukto produkto importuotojams ir naudotojams atstovaujanti asociacija ir Sąjungos saulės modulių ir elementų gamintojams atstovaujanti asociacija.
            
         i)   Canadian Solar
   
   
               (38)
            
            
               
                  Canadian Solar nesutiko, kad ji nepranešė apie tam tikrą keletui klientų suteiktą naudą ir kad suteikdama šią naudą ji pažeidė MIK. Ji argumentavo, kad apie šią naudą neprivalėjo pranešti dėl trijų priežasčių:
            
         
               (39)
            
            
               pirma, kad ši nauda yra jos Kinijos padalinio pardavimo, bendrųjų ir administracinių išlaidų (PBA) dalis ir kad PBA negali tuo pačiu metu būti ir nauda į įsipareigojimą įtraukto produkto pirkėjams. Šios kategorijos būtų nesuderinamos tarpusavyje;
            
         
               (40)
            
            
               antra, kad, remiantis Komisijos tarnybų pateiktais praktiniais nurodymais, turėtų būti pranešama tik apie susijusių bendrovių Sąjungoje suteiktą naudą, ir ši nauda turėtų būti atimta iš pardavimo kainos;
            
         
               (41)
            
            
               trečia, kad šios išlaidos jokiu būdu nėra nauda į įsipareigojimą įtraukto produkto pirkėjams, nes mokėjimai atitinka suteiktų paslaugų rinkos vertę.
            
         
               (42)
            
            
               Komisija šiuos argumentus atmeta, nes Canadian Solar privalėjo pranešti apie bet kokią klientams suteiktą naudą, bet to nepadarė. Taip yra dėl šių priežasčių:
            
         
               (43)
            
            
               pirma, įsipareigojime neminima jokia išimtis naudai, priskiriamai PBA. PBA iš tikrųjų gali tuo pačiu metu būti ir nauda pirkėjui, kai šis gauna išlaidų, priskiriamų PBA, apmokėjimą;
            
         
               (44)
            
            
               antra, Canadian Solar argumentu daroma prielaida, kad mokėjimai tikrai atitinka suteiktų paslaugų rinkos vertę. Šiuo atžvilgiu Canadian Solar nepateikė pakankamų įrodymų. Be to, net jei jie iš tiesų atitiktų rinkos vertę, quod non, tai nereiškia, kad taip klasifikuojami mokėjimai nesuteikia naudos gavėjui – šiuo atveju Canadian Solar klientui, kur yra aiškus paslaugos pirkimo ir į įsipareigojimą įtraukto produkto pardavimo ryšys;
            
         
               (45)
            
            
               trečia, Canadian Solar cituoja Komisijos tarnybų pateiktus praktinius nurodymus neatsižvelgdama į kontekstą. Priešingai Canadian Solar nuomonei, šios išlaidos yra nauda pirkėjams. Tuo, kad jos kaip nauda tebuvo paminėtos atsakyme į klausimą apie susijusias bendroves Sąjungoje, negalima remtis a contrario paneigiant, kad tai yra nauda, jei šias išlaidas apmoka Kinijos padalinys. Tokias Kinijos padalinio išlaidas vertinti skirtingai nei tokias pat susijusių bendrovių Sąjungoje išlaidas nėra ekonominio ar teisinio pagrindo;
            
         
               (46)
            
            
               ketvirta, Komisijos tarnybų pateiktuose praktiniuose nurodymuose yra atsakomybės ribojimo pareiškimas, kad nurodymai nėra privalomi Komisijai ir kad nurodymuose pateikiami Komisijos tarnybų atsakymai nėra individualizuoti ir yra grindžiami ribota informacija. Dėl šių priežasčių praktiniai nurodymai neturi privalomos galios Komisijai.
            
         
               (47)
            
            
               Todėl Komisija patvirtina savo išvadą, kad Canadian Solar pažeidė pranešimo prievolę pagal įsipareigojimą, o taip pat pažeidė prievolę laikytis MIK, nes sandoriuose su minėtais klientais iš pardavimo kainos atėmus šią naudą šios kainos sumažėjo žemiau MIK.
            
         
               (48)
            
            
               
                  Canadian Solar taip pat gynė savo vykdytą lygiagretų į įsipareigojimą įtrauktų ir į jį neįtrauktų produktų pardavimą tiems patiems klientams, viršijant įsipareigojimu leidžiamą lygiagrečios prekybos ribą.
            
         
               (49)
            
            
               
                  Canadian Solar pareiškė, kad vos įsigaliojus įsipareigojimui ji pirmiausia pardavė savo produktų atsargas, kurių kilmė buvo daugiausia KLR ir kurie buvo importuoti ir išmuitinti netaikant priemonių, o tada sukaupti atsargose. Tik išnaudojusi šias atsargas Canadian Solar pardavinėjo į įsipareigojimą įtrauktus produktus tiems patiems klientams.
            
         
               (50)
            
            
               Be to, Canadian Solar teigia, kad klientams, įsigijusiems trečiosiose šalyse pagamintų ir iš ten atsiųstų OEM modulių, niekada nebuvo parduota į įsipareigojimą įtrauktų produktų.
            
         
               (51)
            
            
               
                  Canadian Solar taip pat nurodo CCCME parengtą dokumentą su praktiniais nurodymais, pagal kurį į įsipareigojimą neįtraukti elementai ir moduliai nebūtų priskirtini „bet kokiai kitai bendrovės gaminamo ar parduodamo produkto rūšiai“. Ji teigia, kad priešingą išaiškinimą Komisijos tarnybos pateikė tik 2013 m. gruodžio 12 d. elektroniniu laišku.
            
         
               (52)
            
            
               Galiausiai Canadian Solar teigia, kad jos vykdytam produktų, kurie buvo importuoti ir išmuitinti netaikant priemonių, o po to sukaupti atsargose, pardavimui įsipareigojimo prievolės netaikomos, kad ji į įsipareigojimą neįtrauktus modulius pardavinėjo už panašią į MIK kainą ir kad ji pirmiausia likvidavo atsargas ir tik po to pardavinėjo į įsipareigojimą įtrauktą produktą. Dėl šių priežasčių ji neįžvelgia kryžminio kompensavimo pavojaus.
            
         
               (53)
            
            
               Komisija negali sutikti su šiais argumentais. Dėl 46 konstatuojamojoje dalyje išdėstytų priežasčių Canadian Solar minimi praktiniai nurodymai negali būti privalomi Komisijai. Iš įsipareigojimo teksto ir bendros įsipareigojimo schemos akivaizdu, kad eksportuojantis gamintojas negali vienam ir tam pačiam klientui pardavinėti į įsipareigojimą įtrauktus elementus ir modulius ir į įsipareigojimą neįtrauktus elementus ir modulius viršydamas įsipareigojimu leidžiamą lygiagretaus pardavimo ribą.
            
         
               (54)
            
            
               Tai taip pat taikytina atvejams, kai moduliai buvo importuoti ir išmuitinti netaikant priemonių, o tada buvo kaupiamos jų atsargos. Iš tikrųjų lygiagretaus modulių pardavimo atveju kryžminio kompensavimo pavojus net didesnis nei bet kokio kito produkto lygiagretaus pardavimo atveju.
            
         
               (55)
            
            
               Komisija neturi pareigos įrodyti kryžminio kompensavimo buvimą, o tik patvirtinti, kad esama konkretaus eksportuojančio gamintojo vykdomo kryžminio kompensavimo rizikos. Įsipareigojimo nuostatomis siekiama užkirsti kryžminio kompensavimo galimybę, nes neįmanoma stebėti, už kokią kainą parduodami į įsipareigojimą neįtraukti produktai. Galiausiai 2013 m. gruodžio 12 d. elektroniniu laišku nebuvo sukurta nauja teisinė padėtis, o tik buvo patvirtintas įsipareigojimo tekstas.
            
         
               (56)
            
            
               
                  Canadian Solar savo pareiškime po klausymų patvirtino, kad 2013 m. ji pardavinėjo modulius, importuotus ir išmuitintus netaikant priemonių, o po to sukauptus atsargose, tiems patiems klientams, kuriems ji tais pačiais metais pardavinėjo nagrinėjamąjį produktą, ir kad pirmesnės prekybos vertė yra didesnė nei nežymi. Kalbant apie argumentą, kad Canadian Solar pirma pardavinėjo šiuos modulius ir tik po to į įsipareigojimą įtrauktą produktą, Komisija pažymi, kad įsipareigojime nenumatyta jokių išimčių pardavimo sekos pagrindu. Todėl Komisija šį argumentą atmeta.
            
         
               (57)
            
            
               
                  Canadian Solar taip pat pareiškė, kad įsigaliojus įsipareigojimui ji importavo ir perpardavė ribotą OEM modulių kiekį ir kad po to nustojo pirkusi šiuos produktus, parduodamus Sąjungos rinkai.
            
         
               (58)
            
            
               Iš tiesų, Canadian Solar patvirtino, kad OEM strategija buvo sukurta siekiant pritaikyti jos verslo modelį prie įsipareigojimo, nes OEM moduliai buvo naudojami parduodant į rinkinius įtrauktus modulius, kur kitų rinkinyje esančių produktų vertė viršija įsipareigojimu leidžiamą lygiagretaus pardavimo ribą.
            
         
               (59)
            
            
               Be to, Canadian Solar nurodė, kad ji nepardavinėjo OEM modulių klientams, kurie pirko į įsipareigojimą įtrauktus modulius. Galiausiai Canadian Solar teigia, kad įsipareigojimu nėra įsakmiai uždrausta pardavinėti OEM modulių.
            
         
               (60)
            
            
               Komisija atmeta šiuos argumentus. Nors įsipareigojime iš tiesų nėra tiesiogiai nurodytas OEM modulių pardavimas, tokiam OEM pardavimui įsipareigojimas netaikomas, kaip išdėstyta 19 konstatuojamojoje dalyje. Todėl OEM pardavimas nepatenka į Komisijos stebėsenos sritį.
            
         
               (61)
            
            
               Be to, įsipareigojime aiškiai nustatyta, kad prekybos Sąjungoje modelio pakeitimas nesant kitokio ekonominio pagrįstumo nei prekybos apsaugos priemonių vengimas yra įsipareigojimo pažeidimas.
            
         
               (62)
            
            
               Šiuo atžvilgiu Canadian Solar vykdytas OEM modulių importas į Sąjungą ir perpardavinėjimas joje buvo verslo modelio pakeitimas, skirtas verslo modelį pritaikyti taip, kad būtų apeitos įsipareigojimo sąlygos.
            
         
               (63)
            
            
               Be to, pagrindiniame antidempingo reglamente ir pagrindiniame antisubsidijų reglamente nėra reikalavimo, vertinant įsipareigojimo pažeidimą, atsižvelgti į mažiausią procentinę prekybos dalį.
            
         
               (64)
            
            
               Todėl Komisija nekeičia išvados, kad, nežiūrint riboto šios OEM prekybos masto, Canadian Solar įsipareigojimo stebėsena tapo neįmanoma, be to, ši prekyba yra įsipareigojimo pažeidimas, nes buvo pakeistas Canadian Solar prekybos modelis.
            
         
               (65)
            
            
               Galiausiai Canadian Solar teigia, kad ji visada laikėsi taikytinų taisyklių ir ėmėsi visų pagrįstų žingsnių, kad tinkamai aiškintų ir įgyvendintų įsipareigojimą. Konkrečiai ji pabrėžia, kad ji ir jos teisinis patarėjas Komisijai ir CCCME pateikė daugiau nei 50 prašymų, kad gautų paaiškinimus dėl Canadian Solar atitikties įsipareigojimui, ir kad ji visada laikėsi gautų patarimų.
            
         
               (66)
            
            
               
                  Canadian Solar nurodytos aplinkybės nekeičia bendro įvertinimo, kad dėl visų išvadų Canadian Solar atžvilgiu padaryta žala pasitikėjimu grindžiamiems santykiams su Komisija, ir dėl Canadian Solar įsipareigojimo neįgyvendinamumo, todėl įsipareigojimo priėmimo atšaukimas yra pateisinamas. Iš tiesų, Canadian Solar komercine strategija buvo siekiama iki minimumo sumažinti praktinę jos prievolių pagal įsipareigojimą apimtį, neatsižvelgiant į įsipareigojimo dvasią ir būtinybę išsaugoti pasitikėjimu grindžiamus santykius.
            
         ii)   ET Solar
   
   
               (67)
            
            
               Per klausymus ET Solar patikslino, kad nepranešė apie į įsipareigojimą įtraukto produkto pardavimo sandorius, kai šie pardavimo sandoriai sudarė dalį saulės energijos parko. Be to, ji paaiškino, kad daug pardavimo sandorių, įvykusių po įsipareigojimo įsigaliojimo, buvo susiję su išmuitintais (bet neparduotais) moduliais, kuriems nebuvo taikytos priemonės. Ji taip pat paaiškino formatavimo klaidą ir kitą smulkų pataisymą. Todėl bendrovės apskaitoje nurodytų pardavimo sandorių ir sandorių, apie kuriuos buvo pranešta, skirtumą galima laikyti nežymiu.
            
         
               (68)
            
            
               Kartu ET Solar patvirtino, kad ji apie šiuos tariamai nežymius parduotus kiekius Komisijai nepranešė ir kad nemažas saulės modulių skaičius buvo išmuitintas netaikant priemonių, bet neparduotas iki įsigaliojant įsipareigojimui. Nebuvo paaiškinta, ar šie sandoriai sudaryti su tais pačiais klientais, kuriems vėliau parduotas į įsipareigojimą įtrauktas produktas.
            
         
               (69)
            
            
               
                  ET Solar taip pat nurodė, kad saulės energijos parkų pardavimas įsipareigojimu nedraudžiamas, nes šie parkai yra sudėtingi, integruoti produktai ir turi būti vertinami kaip vienas vienetas, tad jų neapima „į įsipareigojimą įtraukto produkto“ apibrėžtis.
            
         
               (70)
            
            
               Todėl ET Solar mano, kad įsipareigojimu leidžiama „kitų produktų“ lygiagretaus pardavimo riba netaikytina saulės energijos parkų pardavimui ir kad apie šiuos pardavimo sandorius pranešti nereikia. Kartu ji patvirtino, kad apie grupės vidaus sandorius, lėmusius į įsipareigojimą įtraukto produkto importą į Sąjungą, pranešta nebuvo.
            
         
               (71)
            
            
               Komisija šiuos ET Solar argumentus atmeta dėl toliau išdėstytų priežasčių.
            
         
               (72)
            
            
               Pažeidimo dydis nėra reikšmingas. Kaip minėta 63 konstatuojamojoje dalyje, pagrindiniame antidempingo reglamente ir pagrindiniame antisubsidijų reglamente nėra reikalavimo, vertinant įsipareigojimo pažeidimą, atsižvelgti į mažiausią procentinę pardavimo dalį.
            
         
               (73)
            
            
               Be to, tariamai nežymūs 67 konstatuojamojoje dalyje nurodyti kiekiai nėra mažareikšmiai, o atitinka nemažą kelių pilnų konteinerių dydžio kiekį. ET Solar taip pat negalėjo atmesti galimybės, kad nemenki saulės modulių, kurie buvo išmuitinti netaikant priemonių, kiekiai buvo parduoti tiems patiems klientams, kurie pirko ir į įsipareigojimą įtrauktą produktą; todėl ET Solar paaiškinimai rodo, kad taip pat buvo pažeistos taisyklės dėl kryžminio kompensavimo pavojaus.
            
         
               (74)
            
            
               
                  ET Solar parduodamus saulės energijos parkus daugiausia sudaro pagal įsipareigojimą importuojami moduliai. Pagal įsipareigojimą ET Solar privalėjo pranešti apie šių modulių pardavimo sandorius. Be to, įsipareigojimu aiškiai ir be išimčių nustatyta, kad tam pačiam klientui gali būti parduota ne daugiau „kitų produktų“, nei lygiagretaus pardavimo riba, kad būtų išvengta kryžminio kompensavimo pavojaus.
            
         
               (75)
            
            
               Todėl Komisija patvirtina savo išvadą, kad parduodama modulius saulės energijos parkams ir nepranešdama apie šiuos pardavimo sandorius ET Solar pažeidė įsipareigojimą. Atitinkamai Komisija taip pat patvirtina išvadas dėl MIK kainos pažeidimo ir ET Solar įsipareigojimo neįgyvendinamumo.
            
         iii)   ReneSola
   
   
               (76)
            
            
               
                  ReneSola nurodė, kad jos verslo modelis, kai moduliai gaminami naudojant nuosavus gamybos pajėgumus KLR ir platų nesusijusių OEM trečiosiose šalyse ir Sąjungoje tinklą, nėra naujas ir veikė dar iki įsigaliojant įsipareigojimui. ReneSola argumentavo, kad toks verslo modelis iki 2014 m. lapkričio mėn. nebuvo įsakmiai draudžiamas.
            
         
               (77)
            
            
               
                  ReneSola taip pat pareiškė, kad yra pasirengusi įsipareigoti Sąjungos rinkoje nepardavinėti jos OEM trečiosiose šalyse pagamintų modulių.
            
         
               (78)
            
            
               Tačiau ReneSola išreiškė suinteresuotumą prekiauti Sąjungos rinkoje Sąjungoje pagamintais OEM gaminiais. ReneSola pasiūlė įsipareigoti supaprastinti savo verslo modelį, kad įsipareigojimo stebėsena taptų įmanoma.
            
         
               (79)
            
            
               Kad būtų išvengta potencialaus kryžminio kompensavimo, ReneSola pasiūlė sukurti „vidinę ugniasienę“, t. y. uždrausti iš skirtingų šaltinių pardavinėti tai pačiai bendrovei ar tos pačios grupės bendrovėms arba pardavinėti gaminius, skirtus jos pačios projektams. ReneSola taip pat pasiūlė užtikrinti, kad jos OEM gamintojai Sąjungoje bendradarbiautų su Komisija.
            
         
               (80)
            
            
               Komisija šiuos argumentus atmeta dėl toliau nurodytų priežasčių.
            
         
               (81)
            
            
               Tokio plataus OEM verslo modelio stebėsena lieka neįmanoma, kaip jau paaiškinta 26–28 konstatuojamosiose dalyse. Nežiūrint ReneSola pasiūlytų įsipareigojimų, naudojant OEM Sąjungoje įsipareigojimo stebėsena taptų neįmanoma. OEM veikla, net jei ji vykdoma Sąjungoje, nepatenka į įsipareigojimo taikymo sritį, taigi ji nepatenka ir į Komisijos stebėsenos sritį.
            
         
               (82)
            
            
               
                  ReneSola pateiktas „vidinės ugniasienės“ argumentas nebuvo pagrįstas įrodymais ir tolesniais paaiškinimais. Be to, 2014 m. lapkričio mėn. pateiktas paaiškinimas nereiškia, kad paplitusi ReneSola OEM praktika jau anksčiau nedarė įsipareigojimo neįgyvendinamu. Tai galima iliustruoti faktu, kad ReneSola neginčija, kad trečiosiose šalyse esantys OEM savo gamyboje bent iš dalies naudoja KLR kilmės elementus, kaip matyti iš ReneSola iki patikrinimo pateiktų duomenų. Stebėti, ar šių elementų turintys moduliai nebuvo tiekiami į Sąjungą, yra neįmanoma.
            
         
               (83)
            
            
               
                  ReneSola taip pat pateikė papildomos informacijos apie konkrečią siuntą, apie kurią savo ketvirtinėse ataskaitose ji buvo pateikusi klaidinančią informaciją. ReneSola paaiškino, kad tai įvyko netyčia dėl neteisingo įsipareigojimo supratimo ir galbūt neapdairumo. ReneSola taip pat pareiškė, kad įsipareigojimo vykdymas yra sudėtingas, nurodydama, kad apie įsipareigojimo pažymėjimus ir sąskaitas faktūras turi būti pranešama atskirai ir kad tiek pranešant, tiek taisant dalyvauja keletas šalių.
            
         
               (84)
            
            
               Komisija šį argumentą atmeta dėl toliau nurodytų priežasčių.
            
         
               (85)
            
            
               
                  ReneSola šios informacijos (siuntų atšaukimas ar pakeitimas), pateiktos jos ketvirtinėse ataskaitose, nepataisė, sprendžiant iš su ja susijusių importuotojų įrašų apie sandorius. Taigi ReneSola ketvirtinėse ataskaitose tikrieji pardavimo sandoriai neparodyti.
            
         
               (86)
            
            
               
                  ReneSola CCCME informavo apie žymų pristatyto ir atitinkamame įsipareigojimo pažymėjime nurodyto kiekio skirtumą ir paprašė patarimo, kaip ištaisyti padėtį, jau po Komisijos apsilankymo vietoje.
            
         
               (87)
            
            
               Todėl Komisija patvirtina išvadą dėl ReneSola įsipareigojimo pažeidimo – nepilno ir klaidingo pranešimo apie pardavimo sandorius.
            
         iv)   Kitų suinteresuotųjų šalių pateiktos pastabos
   
   
               (88)
            
            
               Viena suinteresuotoji šalis paprašė Komisijos atšaukti visų trijų eksportuojančių gamintojų įsipareigojimo priėmimą atgaline data – nuo pirmo dokumentais patvirtinto pažeidimo datos ar bent nuo patikrinimo pradžios – kad būtų atlyginta Sąjungos biudžetui dėl tariamai nesumokėtų importo muitų padaryta žala.
            
         
               (89)
            
            
               Komisija šį prašymą atmeta, nes nėra jokio pagrindo pripažinti negaliojančiomis visų trijų eksportuojančių gamintojų iki šio reglamento įsigaliojimo išduotas sąskaitas faktūras, kad būtų galima pateisinti muitų surinkimą atgaline data.
            
         
               (90)
            
            
               Kita suinteresuotoji šalis paragino Komisiją prieš taikant antidempingo ir kompensacinius muitus suteikti pereinamąjį laikotarpį, kad importuotojai galėtų pagrįstai įvykdyti arba nutraukti galiojančius sutartinius santykius ir rastų alternatyvių tiekėjų.
            
         
               (91)
            
            
               Komisija šį prašymą atmeta, nes, vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi, atšaukus įsipareigojimo priėmimą antidempingo ir kompensaciniai muitai taikomi automatiškai ir jokiam pereinamajam laikotarpiui nėra teisinio pagrindo.
            
         
               (92)
            
            
               Be to, importuotojas atsakingas ir už importo muitų sumokėjimą, ir už dokumentų, kuriuos pateikia muitinei, teisingumą. Už jo sutarčių partnerių neteisėtais veiksmais sukeltas neigiamas pasekmes negali būti atsakinga Sąjunga. Kainos įsipareigojimo atšaukimo galimybė yra neatsiejama importo verslo komercinė rizika.
            
         v)   Išvada
   
   
               (93)
            
            
               Nežiūrint pirmiau išdėstytų argumentų, Komisija patvirtina savo išvadas dėl įsipareigojimo pažeidimų ir jo neįgyvendinamumo, nustatytų Canadian Solar, ET Solar ir ReneSola atžvilgiu. Komisija taip pat patvirtina išvadą, kad visais 15–32 konstatuojamosiose dalyse išvardytais Canadian Solar, ET Solar ir ReneSola veiksmais padaryta žala pasitikėjimu grindžiamiems santykiams su kiekvienu iš šių trijų eksportuojančių gamintojų.
            
         
               (94)
            
            
               Tai savaime pagrindžia šių trijų eksportuojančių gamintojų įsipareigojimo priėmimo atšaukimą vadovaujantis įsipareigojimo sąlygomis.
            
         H.   ĮSIPAREIGOJIMO PRIĖMIMO ATŠAUKIMAS IR GALUTINIŲ MUITŲ NUSTATYMAS
   
   
               (95)
            
            
               Todėl, vadovaudamasi pagrindinio antidempingo reglamento 8 straipsnio 9 dalimi, pagrindinio antisubsidijų reglamento 13 straipsnio 9 dalimi, taip pat įsipareigojimo sąlygomis, Komisija padarė išvadą, kad įsipareigojimo priėmimas Canadian Solar, ET Solar ir ReneSola atžvilgiu turi būti atšauktas.
            
         
               (96)
            
            
               Atitinkamai, vadovaujantis pagrindinio antidempingo reglamento 8 straipsnio 9 dalimi ir pagrindinio antisubsidijų reglamento 13 straipsnio 9 dalimi, Įgyvendinimo reglamento (ES) Nr. 1238/2013 1 straipsniu nustatytas galutinis antidempingo muitas ir Įgyvendinimo reglamento (ES) Nr. 1239/2013 1 straipsniu nustatytas galutinis kompensacinis muitas automatiškai taikomas importuojamam KLR kilmės arba iš jos siunčiamam nagrinėjamajam produktui, pagamintam Canadian Solar (TARIC papildomas kodas B805), ET Solar (TARIC papildomas kodas B819) ir ReneSola (TARIC papildomas kodas B921), automatiškai taikomi nuo šio reglamento įsigaliojimo dienos.
            
         
               (97)
            
            
               Informacijos tikslais šio reglamento priedo lentelėje išvardijami eksportuojantys gamintojai, kurių atžvilgiu nedaromas poveikis įsipareigojimo priėmimui Komisijos įgyvendinimo sprendimu 2014/657/ES,
            
         PRIĖMĖ ŠĮ REGLAMENTĄ:
   1 straipsnis
   Įsipareigojimo priėmimas (i) CSI Solar Power (China) Inc., Canadian Solar Manufacturing (Changshu) Inc., Canadian Solar Manufacturing (Luoyang) Inc. ir CSI Cells Co. Ltd, kuriuos bendrai apima TARIC papildomas kodas B805; (ii) ET Solar Industry Limited ir ET Energy Co. Ltd, kuriuos bendrai apima TARIC papildomas kodas B819 ir (iii) Renesola Zhejiang Ltd ir Renesola Jiangsu Ltd, kuriuos bendrai apima TARIC papildomas kodas B921, atžvilgiu, yra atšaukiamas.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 4 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 343, 2009 12 22, p. 51.
   
      (2)  OL L 188, 2009 7 18, p. 93.
   
      (3)  OL L 152, 2013 6 5, p. 5.
   
      (4)  OL L 209, 2013 8 3, p. 26.
   
      (5)  OL L 209, 2013 8 3, p. 1.
   
      (6)  OL L 325, 2013 12 5, p. 1.
   
      (7)  OL L 325, 2013 12 5, p. 66.
   
      (8)  OL L 325, 2013 12 5, p. 214.
   
      (9)  OL L 270, 2014 9 11, p. 6.
   
      PRIEDAS
      Bendrovių sąrašas:
      
                  Bendrovės pavadinimas
               
               
                  Papildomas TARIC kodas
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co., Ltd
               
               
                  B799
               
            
                  Anhui Chaoqun Power Co., Ltd
               
               
                  B800
               
            
                  Anji DaSol Solar Energy Science & Technology Co., Ltd
               
               
                  B802
               
            
                  Anhui Schutten Solar Energy Co., Ltd
                  Quanjiao Jingkun Trade Co., Ltd.
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company, Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co., Ltd
               
               
                  B806
               
            
                  Changzhou Shangyou Lianyi Electronic Co., Ltd
               
               
                  B807
               
            
                  Changzhou Trina Solar Energy Co., Ltd.
                  Trina Solar (Changzhou) Science and Technology Co. Ltd.
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO., LTD.
               
               
                  B828
               
            
                  Himin Clean Energy Holdings Co., Ltd
               
               
                  B829
               
            
                  Jetion Solar (China) Co., Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co., Ltd
               
               
                  B831
               
            
                  Jiangsu Hosun Solar Power Co., Ltd
               
               
                  B832
               
            
                  Jiangsu Jiasheng Photovoltaic Technology Co., Ltd
               
               
                  B833
               
            
                  Jiangsu Runda PV Co., Ltd
               
               
                  B834
               
            
                  Jiangsu Sainty Photovoltaic Systems Co., Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co., Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co., Ltd
               
               
                  B838
               
            
                  Jiangsu Sunlink PV Technology Co., Ltd
               
               
                  B839
               
            
                  Jiangsu Zhongchao Solar Technology Co., Ltd
               
               
                  B840
               
            
                  Jiangxi Risun Solar Energy Co., Ltd
               
               
                  B841
               
            
                  Jiangxi LDK Solar Hi-Tech Co. Ltd.
                  LDK Solar Hi-Tech (Nanchang) Co., Ltd.
                  LDK Solar Hi-Tech (Suzhou) Co Ltd.
               
               
                  B793
               
            
                  Jiangyin Hareon Power Co., Ltd
                  Hareon Solar Technology Co., Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co, Ltd
               
               
                  B842
               
            
                  Jiangyin Shine Science and Technology Co., Ltd
               
               
                  B843
               
            
                  JingAo Solar Co. Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co., Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co., Ltd.
                  Jinzhou Huachang Photovoltaic Technology Co., Ltd.
                  Jinzhou Jinmao Photovoltaic Technology Co., Ltd.
                  Jinzhou Rixin Silicon Materials Co., Ltd.
                  Jinzhou Youhua Silicon Materials Co., Ltd.
               
               
                  B795
               
            
                  Juli New Energy Co., Ltd
               
               
                  B846
               
            
                  Jumao Photonic (Xiamen) Co., Ltd
               
               
                  B847
               
            
                  King-PV Technology Co., Ltd
               
               
                  B848
               
            
                  Kinve Solar Power Co., Ltd (Maanshan)
               
               
                  B849
               
            
                  Lightway Green New Energy Co., Ltd
                  Lightway Green New Energy (Zhuozhou) Co., Ltd
               
               
                  B851
               
            
                  MOTECH (SUZHOU) RENEWABLE ENERGY CO., LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co., Ltd
               
               
                  B856
               
            
                  Ningbo Jinshi Solar Electrical Science & Technology Co., Ltd
               
               
                  B857
               
            
                  Ningbo Komaes Solar Technology Co., Ltd
               
               
                  B858
               
            
                  Ningbo Osda Solar Co., Ltd
               
               
                  B859
               
            
                  Ningbo Qixin Solar Electrical Appliance Co., Ltd
               
               
                  B860
               
            
                  Ningbo South New Energy Technology Co., Ltd
               
               
                  B861
               
            
                  Ningbo Sunbe Electric Ind Co., Ltd
               
               
                  B862
               
            
                  Ningbo Ulica Solar Science & Technology Co., Ltd
               
               
                  B863
               
            
                  Perfectenergy (Shanghai) Co., Ltd
               
               
                  B864
               
            
                  Perlight Solar Co., Ltd
               
               
                  B865
               
            
                  Phono Solar Technology Co., Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co., Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co., Ltd
                  Shanghai Chaori International Trading Co., Ltd
               
               
                  B872
               
            
                  Propsolar (Zhejiang) New Energy Technology Co., Ltd
                  Shanghai Propsolar New Energy Co., Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co., Ltd
                  Lianyungang Shenzhou New Energy Co., Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co., Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co., Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co., Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co., Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922
               
            
                  ZNSHINE PV-TECH CO. LTD
               
               
                  B923